Karistatav armastus
Frankfurter Allgemeine,
13.03.2008
Kuigi mitmetes riikides on kaotatud õe-venna seksuaalvahekorda kriminaliseerivad regulatsioonid, on Saksamaa karistusseadustikus siiamaani paragrahv, mis ähvardab suguühendusse astuvaid sugulasi karistusega. Sellise seaduse vajalikkust põhjendatakse sooviga hoida ära haigete või puudegajärglaste sündimist.
Patrick mõisteti intsestis süüdi 2005. aastal ja teda ootab selle eest 2,5-aastane vanglakaristus. Patrick elab koos oma õega ja neil on neli last, kellest kolm on nende juurest ära võetud. Vend ja õde tutvusid alles täisealistena, kuna vend kasvas üles kasuperes. Patrick on varem oma õega suguühenduses olemise eest kandnud tingimisi karistust, tema õde on kohus vaimsete häirete tõttu säästnud.
Patricku kaitsja esitas kaebuse konstitutsioonikohtusse, viidates, et paragrahv rikub täisealiste seksuaalse enesemääramise õigust. Advokaat leiab, etõe-venna suguühenduseeest vangistusega karistamine on ebaproportsionaalne, pealegi on paragrahv ise vastuoluline. On absurdne, et karistatav on seksuaalvahekord, aga mitte lastesaamine; samuti ei ole seadusevastane kunstlikul viljastamisel venna seemnerakkude kasutamine; karistatatakse justseksuaalvahekorra, aga mitte muude seksuaalsete praktikateeest, mis teevad viljastumise tõenäoliseks.Kaitsja sõnul ei ole veenev ka argument, et selle seadusega kaitstakse perekonna huve, kuna Saksamaalei ole keelatud adopteeritud õe-venna ega kasuisa-kasutütre seksuaalsuhe. Oht, et intsesti tagajärjel võivad sündida haiged lapsed, on tõsine, kuid see tekitab küsimuse: kas lapsesaamine või seksuaalvahekord tuleks keelata ka päriliku haiguse kandjatel?
Teised antud seaduseparagrahvi kommenteerijad on samuti leidnud, et tänapäeval ei tohiks kriminaalõiguse abil suunata inimeste seksuaalkäitumist vastavalt eugeenikasse kalduvatele printsiipidele.
Uuringud näitavad, et füüsiliselt sarnased inimesed tõmbavad ligi. Seepärast juhtub eraldi kasvanud õe-venna puhul sageli, et nad tunnevad teineteise suhtes seksuaalset ligitõmmet. Arengupsühholoogiliste takistuste tõttutuleb väga harvaette samas peres kasvanud laste vahelist intsesti, seepärast eiole karta, et selle paragrahvi tühistamisel hakkaks intsestide arv kasvama.
Intsesti kohta ütleb Eesti karistusseadustik , et "vanema, vanema õigustega isiku või vanavanema poolt lapse või lapselapsega suguühendusse astumise eest - karistatakse kuni viieaastase vangistusega".